**Mosonmagyaróvár Nagytérségi Hulladékgazdálkodási Önkormányzati Társulás elnökétől**

………..napirend

Előterjesztés

a Képviselő-testület 2014. szeptember 11-i ülésére

**Tárgy:** Nyilatkozat elfogadása a Társulás KEOP-1.1.1/C/13-2013-0022 jelű, „A mosonmagyaróvári nagytérség települései hulladék közszolgáltatásának fejlesztése” című pályázathoz

**Előterjesztő:** dr. Tóth Tünde jegyző

**Előterjesztést készítette**: Mosonmagyaróvár Nagytérségi Hulladékgazdálkodási Társulás Projekt Végrehajtási Szervezete

Tisztelt Képviselő Testület!

Mint ismeretes, a Társulás befejezte a KEOP-1.1.1/2F/09-2010-0007 jelű, „A mosonmagyaróvári nagytérségi települési szilárdhulladék-gazdálkodási rendszer fejlesztése” című projektet, ennek üzemeltetése jelenleg is folyik, az üzemeltető a Kisalföldi Hulladékgazdálkodási Nonprofit kft. Emlékeztetjük a Testület tagjait arra, hogy abban a projektben nem szerepelt a települési szilárdhulladék vegyes begyűjtése és szállítása (vagyis a hagyományos hulladékgyűjtés) fejlesztése, csak a szelektív gyűjtés és fejlesztés, valamint ezek feldolgozása a Regionális Hulladékkezelő műben Jánossomorján. Arról is tájékoztattuk a Társulás tagjait, hogy 2013-ban pályázni lehetett a hagyományos települési szilárdhulladék gyűjtés-szállítás korszerűsítésére és az egész rendszer fejlesztésére is.

A Társulás – a Társulási Tanács felhatalmazása alapján - beadta erre a pályázatát, melyet befogadtak (KEOP-1.1.1/C/13-2013-0022) és hiánypótlást követően értékeltek. Az értékelés eredményeként a pályázat nem részesült támogatásban, de a pozitív bírálat eredményeként tartaléklistára került. A Társulás információi szerint valószínű, hogy hamarosan számba veszik a KEOP kiírásban már meg nem valósítható pályázatokat, ezeket felmondják és ahhoz, hogy az Európai Uniós támogatások ne vesszenek el, azokat a tartalék listára helyezett pályázatokat, amelyek nagyon gyorsan megvalósíthatók, támogatásban részesítik.

A Társulás a pályázatban vállalta, hogy kb. 6 hónap alatt ezt a projektet be tudja fejezni, ezért jó eséllyel nézhetünk egy esetleges kiválasztás elébe. Viszont a hiánypótlás során is felmerült, és egy esetleges Támogatási Szerződéshez nélkülözhetetlen lesz a Társulás tagtelepülései itt előterjesztett nyilatkozatainak becsatolása. Ezért kérik ezek megtárgyalását és a határozati javaslatban megfogalmazott nyilatkozat elfogadását településenként a legközelebbi testületi ülésükön.

Tájékoztatják a Képviselő testületeket arról, hogy az alább bemutatott részletezés szerint a pályázat elszámolható összköltsége 485 000 000 Ft, a támogatási intenzitás 94,155352 Ft, a támogatás mértéke eszerint az önerő mértéke 28 346 543 Ft. Ez az összeg a Társulás rendelkezésére áll, pozitív elbírálás esetén a Társulás tagjait ezzel kapcsolatosan semmilyen befizetés nem terheli.

Az előterjesztés mellékleteként a Megvalósíthatósági Tanulmányt - tekintettel annak nagy terjedelmére - elektronikus úton küldtük meg a képviselőknek. A pályázat legfontosabb elemei, a beszerezni kívánt eszközök:

2 db 16 m3-es gyűjtőjármű

6 db 22 m3-es gyűjtőjármű összesen: 338 MFt

utóaprító berendezés 102 Mft

informatika fejlesztés 25 Mft

megvalósításhoz kapcsolódó szolgáltatások 20 MFt

Kérem a Tisztelt Képviselő-testületet, hogy az előterjesztést megtárgyalni, és egyetértés esetén az alábbi határozati javaslatot jóváhagyni szíveskedjék.

**Határozati javaslat**

……./2014. (……) határozat

Lébény Város Képviselő-testülete nyilatkozza, hogy a Mosonmagyaróvár Nagytérségi Hulladékgazdálkodási Önkormányzati Társulás KEOP-1.1.1/C/13-2013-0022 pályázata üzemeltetési koncepció alátámasztásához nyújtott és a pályázat Megvalósíthatósági Tanulmányában feltüntetett adatok, információk a valóságnak megfelelnek, a bemutatott üzemeltetési koncepciót ismerik.

Lébény, 2014. szeptember 3.

dr. Tóth Tünde s. k.

jegyző